b'\n_START_ARTICLE_\nAlya\n_START_SECTION_\nZa\xc4\x8detki\n_START_PARAGRAPH_\nAlyina glasbena pot se je za\xc4\x8dela zelo zgodaj, kot majhna deklica je igrala klavir in ustvarjala svoje lastne pesmi. Pozneje je k sodelovanju povabila tudi druge glasbenike in in\xc5\xa1trumentaliste.\n_START_SECTION_\n2002 - 2007 (preboj)\n_START_PARAGRAPH_\nEna prvih pesmi je \xc2\xbbMr. Po\xc5\xbeelenja\xc2\xab, s katero je nastopila leta 2002 na festivalu radia HIT, kjer je zasedla drugo mesto. Sledil je preboj na lestvice glasbenih postaj \xc5\xa1e posebej s pesmijo \xc2\xbbIgra\xc2\xab, s katero se je predstavila v oddaji Supermodel Slovenije 2002. Preboj v medijski prostor je bil njen prvi CD Alya, ki je prejel \xc5\xa1tevilne nagrade, med njimi zlato in platinasto certifikacjio. Videospota za pesem \xc2\xbbAlya\xc2\xab\xc2\xa0in \xc2\xbbZvezda ve\xc4\x8dera\xc2\xab\xc2\xa0sta se se na lestvici MTV (World Chart Express) uvrstila na drugo in \xc4\x8detrto mesto.Od leta 2003 - 2005 je vsako leto sodelovala na izboru ze pesem eurovizije prav tako tudi leta 2007. Leta 2006 je na nastopila v \xc5\xa1ov programu Eme skupaj z Nu\xc5\xa1o Derenda, Janez \xc5\xa0kofom in Aljo\xc5\xa1em Ternov\xc5\xa1kom.\n_START_SECTION_\n2008\xe2\x80\x932013\n_START_PARAGRAPH_\nLeta 2008 je posnela hit \xc2\xbbA ve\xc5\xa1\xc2\xab, ki ga je napisal Jan Plestenjak. Pesem je bila izbrana za naj pesem leta 2008,  pesem je kasnej posnela tudi s 6 Pack \xc4\x8cukurjem. V za\xc4\x8detku leta 2009 je zdru\xc5\xbeila mo\xc4\x8di z Rudijem Bu\xc4\x8darjem in skupaj sta nastopila na EMI s pesmijo, ki je zanju napisal Jan Plestenjak - "Zadnji dan". Osvojila sta odli\xc4\x8dno 4. mesto. Maja istega leta je izdala svoj drugi album Non stop . \xc4\x8cez poletje 2009 je imela ogromno koncertov in promoviranje njenega albuma. Uspela pa je posneti tudi videospot za pesem "Brazil", premiera videospota je bila septembra 2009. Posnela ga je na slovenski obali. \xc5\xa0e istega leta je posnela remiks.  V letu 2010 si je Alya vzela nekaj odmora. Jeseni pa je predstavila nov videospot za pesem "Tu in zdaj" za katero je posnela tudi angle\xc5\xa1ko razli\xc4\x8dico "Say Goodbye". 2011 je Alya na radijske postaje poslala \xc5\xa1e en nov singel z naslovom "Vse bo lepo". Konec leta je POP TV najavil \xc5\xa1ov X Factor Slovenija katerega je bila pevka Alye ambasadorka.  \xc5\xa0ov je potekal spomladi leta 2012. \xc5\xbde to leto se je pripravljala na nov album, ki naj bi bil stilsko druga\xc4\x8den. Alya je to leto posvetila svoji obletnici 10-let glasbene kariere. Imela je svojo veliko malo turnejo po Sloveniji. Majhne te\xc5\xbeave ji je povzro\xc4\x8da zlomljen gle\xc5\xbeenj v za\xc4\x8detku poletja. Alya je septembra za svoj poletni hit "Moja pesem" in tudi izdala videospot. Pri snemanju pa sodelovala z ekipo QView, \xc5\xa1tudenti iz IAM (In\xc5\xa1titut in Akademija za Multimedije) v videospotu pa sodeluje ve\xc4\x8d kot 30 statistov.  V leto 2013 je Alya stopila z novim singlom "Zla\xc5\xbei se mi". V tem letu se je Alya predvsem posvetila promociji singla, koncertom in studijskim delom.\n_START_SECTION_\n2014\xe2\x80\x93danes\n_START_PARAGRAPH_\nLeto se je zanjo za\xc4\x8delo po prvomajskih praznikih, ko je prejela priznanje zavoda IPF za najbolj predvajano pesem v letu 2013 - Zla\xc5\xbei se mi. Alya je v za\xc4\x8detku leta zavrnila pesem Round and Round/Spet s katero je bila Tinkara Kova\xc4\x8d na izboru za Evroviziji 2014. Alya je leta 2014 postala obraz mobilnega ponudnika MINGL, za katerega je posnela pesem "Car", ki je postal tudi naslov njenega tretjega albuma. Pesem je predstavila maja na dogodku, imenovanem Koncert nad oblaki na 4500 m v zraku. Presene\xc4\x8denje je ustvarila skupaj Massimom._NEWLINE_ Ob Koncu leta je izdala svoj tretji studijski album \xc2\xbbCar\xc2\xab.  Tega leta je tudi zavrnila pesem "Lovin\' Me" katero sedaj izvaja duo Maraaya. Jeseni posnela duet \xc4\x8cas je (Dan zmage) skupaj s Trkajem. Posnela sta tudi videospot. Leta 2015 je v Katarju skupaj s 23 pevci in pevkami z vsega sveta posnela himno svetovnega prvenstva v rokometu, ki se imenuje \xc2\xbbLive It\xc2\xab.  Za pesem so dobili tudi zlato plo\xc5\xa1\xc4\x8do.  Istega leta je sodelovala pri projektu Slove\'n\'aid in \xc5\xa1e s 15 slovenskimi glasbeniki posnela dobrodelni singel En svet. V za\xc4\x8detku poletja je Alya objavila videospot v Live Session obliki za singel "Za naju". Alya je novembra predstavila videospot za njeno romanti\xc4\x8dno obarvano pesem "Dober Dan". Re\xc5\xbeiral ga je Nino Denkovski. Spot so pa snemali oktobra v krajinskem parku Se\xc4\x8doveljske soline. V marcu leta 2016 je za singel "Spet in spet" objavila nov videospot v Live Session obliki.  Maja je nastopila v oddaji Znan obraz ima svoj glas kot joker Renate Mohori\xc4\x8d, kjer je imitirala Katy Perry pesem "Hot N Cold"._NEWLINE_21. junija 2016 je podjetje Radgonske gorice predstavilo zlato radgonsko penino Alya. Gre za sladko penino po klasi\xc4\x8dni metodi. Na penini je izpisan tudi refren njene pesmi "Za naju". V za\xc4\x8detku poletja 2016 je sodelovala na Festivalu melodije morja in sonca s pesmijo "Srce za srce (Ti)" in je osvojila prvo mesto. Na uradni slovenski tedenski lestvici SloTop50 je zasedla tudi prvo mesto. Ob koncu poletja je \xc5\xa1e izdala videospot. V letu 2017 je po dolgem premoru od EME zopet sodelovala na izboru EMA 2017 s pesmijo "Come On/Halo".  S pesmijo se tokrat ni uvrstila v finale, saj je zasedla 6. mesto v polfinalu. Pesem je uradno izdala v za\xc4\x8detku Aprila skupaj z videospotom.  Tudi ta pesem se je visoko zavihtela na lestvici SloTop50._NEWLINE_Pomlad 2018 je pevka za\xc4\x8dela tako, da je 21.3. Izdala nov singl z videospotom za pesem "Dobro jutro \xc5\xbeivljenje". Videospot je posnela v Piranu in je posnet v enem samem kadru._NEWLINE_Leta 2019 je v \xc5\xbeivo nastopila na IX. sre\xc4\x8danju \xc5\xa1tudentov in zaposlenih MF v spremljavi Big Band MF.'